༄༅། །གྲོལ་ཐིག་དགོངས་པ་རང་གྲོལ་གྱི་ལེ་ལག་དམ་གྲིབ་ཉེས་པ་
ཀུན་སེལ་གྱི་ཁྲུས་ཆོག་བཞུགས།
ན་མཿཨུ་ཙུཥྨ་བཛྲ་ཀྲོདྡྷ་ཡ། འདིར་དམ་གྲིབ་ཉེས་པ་ཀུན་སེལ་གྱི་སྒོ་ནས་ཁྲུས་ཆོག་བྱ་བར་འདོད་
པས། གནས་དབེན་པར་སྟེགས་ཀྱི་ཁང་པ་བུམ་གདན་པདྨ་འདབ་བརྒྱད་དམ། ཚོམ་བུའི་སྟེང་དུ་རིན་པོ་ཆེའི་བུམ་པ་རྒྱུན་
འབབ་ཀྱི་ཆུ་དང་རྫས་སོ་ལྔས་གཏམས་པ། མགུལ་ཆིངས། ཁ་རྒྱན། དུང་ཆོས། གཟུངས་རྡོར་དང་བཅས་པའི་མདུན་དུ་
གཏོར་ཟླུམ་དཀར་པོ་ཉེར་སྤྱོད་དང་བཅས་པ་བཤམ། བསྒྲུབ་བྱའི་གྲིབ་གླུད། འབྲུ་སྨན། ཟས་སྣ། རིན་པོ་ཆེ། དར་སྣ་སོགས་
ཀྱིས་བསྐོར་བ་དང༌། སྣོད་གཅིག་ཏུ་ཆངས་བུ་དང༌། རིལ་བུ་ཉེར་གཅིག་ཉེ་བར་བསོགས། རང་གི་ཉེ་ལོགས་སུ་རྡོར་དྲིལ།
ནས་བྲེ། རྨ་བྱའི་སྒྲོ་མདོངས་སོགས་འདུ་བྱས་ལ། ཐོག་མར་རང་ཉིད་བསྙེན་པ་བྱ་བ་ནི། སྐྱབས་སེམས་དང་ཚད་མེད་བཞི་
སྒོམ་པ་སྔོན་དུ་བཏང་ནས། སྟོང་པའི་ངང་ལས་སྐད་ཅིག་གིས༔ སྣ་ཚོགས་པད་ཉིའི་གདན་སྟེང་དུ༔
རང་ཉིད་ཁྲོ་ཆེན་དམེ་བརྩེགས་ནི༔ མཐིང་ནག་འོད་ཟེར་ཀུན་འཕྲོ་བ༔ ཕྱག་གཉིས་ཐུགས་
ཀར་སྡིགས་མཛུབ་མཛད༔ ཁྲོ་བོའི་ཆ་ལུགས་རྫོགས་པར་སྒོམ༔ གནས་གསུམ་ཡི་གེའི་
འཕྲོ་འདུ་ལས༔ ཞི་ཁྲོའི་ཚོགས་ཀུན་སྤྱན་དྲངས་བསྟིམ༔ མ་ལུས་སེམས་ཅན་ཀུན་གྱི་
མགོན་གྱུར་ཅིང་། སོགས་མཐར། བཛྲ་ས་མཱ་ཛ༔ས་སྤྱན་དྲངས། ཨྒ་སོགས་ཀྱིས་མཆོད། ཛཿཧཱུྃ་བྃ་ཧོཿ
གཉིས་སུ་མེད་པར་གྱུར། སླར་ཡང་ཐུགས་ཀའི་འོད་ཟེར་གྱིས་དབང་གི་ལྷ་རིགས་ལྔ་
འཁོར་བཅས་སྤྱན་དྲངས། ཨགྷཾ་སོགས་ཀྱིས་མཆོད། ཨོཾ་སརྦ་ཏ་ཐཱ་ག་ཏ་ཨ་བྷི་ཥིཉྩ་ཏུ་མཾ༔ཞེས་
གསོལ་བ་བཏབ་པས། དེ་རྣམས་ཀྱིས་བུམ་པའི་བདུད་རྩིས་དབང་བསྐུར། སྐུ་གང༌། ཆུ་
ཨ༴
206

པོད་དང་པོ་ཆོག་སྒྲིག་གི་སྐོར།
ལྷག་མ་སྤྱི་བོར་བརྟན་པ་ལས་མི་བསྐྱོད་པས་དབུ་བརྒྱན་པར་གྱུར། བཟླས་དམིགས་ནི། ཐུགས་
ཀར་པད་ཉིའི་ས་བོན་མཐར༔ བཟླས་སྔགས་མགལ་མེའིའཁོར་ལོ་བཞིན༔ མེ་ཡི་ཚྭ་ཚྭ་
འཁྲུག་ཅིང་འཕྲོ༔ གནོད་བྱེད་ཉམས་ཆགས་ཀུན་བསྲེགསགྱུར༔ ཨོཾ་ཨཻ་ས་མ་ཊ་ཡ་ཏོར་ཡ་
ཏོར་ཡ་སྭཱ་ཧཱ༔ ཨུ་ཊ་མི་ཊ་ཡ་ཏོར་ཡ་ཏོར་ཡ་སྭཱ་ཧཱ༔ མན་ཊ་ཀྲོ་ཏ་ཡ་ཏོར་ཡ་ཏོར་ཏ་སྭཱ་ཧཱ༔
ཨ་ཀ་ཀྲོ་ཏ་ཡ་ཏོར་ཡ་ཏོར་ཡ་སྭཱ་ཧཱ༔ ཨ་བྷུ་ཀྲོ་ཏ་ཡ་ཏོར་ཡ་ཏོར་ཡ་སྭཱ་ཧཱ༔ ཨུ་ཊ་ཤ་ཏ་ཡ་
ཏོར་ཡ་ཏོར་ཡ་སྭཱ་ཧཱ༔ ཨེ་ལིང་ཨེ་ཊ་ཡ་ཏོར་ཡ་ཏོར་ཡ་སྭཱ་ཧཱ༔ ལ་མོན་ཊ་ཡ་ཏོར་ཡ་ཏོར་ཡ་
སྭཱ་ཧཱ༔ ཨས་ནི་པིས་ནི་ཊ་ཡ་ཏོར་ཡ་ཏོར་ཡ་སྭཱ་ཧཱ༔ ཨོཾ་བྷུ་ར་ཀུང་མ་ཧཱ་པྲན་ཡེ༔ བྷུ་རྩི་བྷི་ཀི་
བི་མ་ལེ༔ ཨུ་ཙུཥྨ་ཀྲོ་དྷ་ཧཱྃ་ཕཊ་ཏོར་ཡ་ཏོར་ཡ་སྭཱ་ཧཱ༔ བསྙེན་པ་ཁྲི་ཉིད་སྔོན་སོང་ནས༔ ལས་སྦྱོར་བརྒྱ་
ཕྲག་གིས་འགྲུབ་བོ༔ ཞེས་གསུངས་པས་རང་ཉིད་ནུས་ལྡན་དུ་བྱའོ། །དེ་ནས་གཞན་དོན་དུ་བུམ་བསྒྲུབ་བྱ་བ་ནི། མཆོད་པ་
ཁ་གསོས། ཨོཾ་ཨཱཿཧཱུྃ་གིས་བྱིན་གྱིས་བརླབས་ལ། བུམ་པ་བསང་སྦྱངས། སྟོང་པའི་ངང་ལས་བྷཾ་ཡིག་ནི
ཡོངས་གྱུར་རིན་ཆེན་བུམ་པ་ཆེ༔ ཚད་དང་མཚན་ཉིད་རྫོགས་པའི་ནང༔ སྣ་ཚོགས་པད་
ཉིའི་གདན་སྟེང་དུ༔ ཁྲོ་བོ་ཆེན་པོ་དམེ་བརྩེགས་ནི༔ མཐིང་ནག་འོད་ཟེར་ཀུན་འཕྲོ་བ༔
ཕྱག་གཉིས་ཐུགས་ཀར་སྡིགས་མཛུབ་མཛད༔ ཁྲོ་བོའི་ཆ་ལུགས་རྫོགས་པར་བསྒོམ༔
གནས་གསུམ་ཡི་གེའི་འཕྲོ་འདུ་ལས༔ ཞི་ཁྲོའི་ཚོགས་ཀུན་སྤྱན་དྲངས་བསྟིམ༔ མ་ལུས་
སེམས་ཅན་ཀུན་གྱི་མགོན་གྱུར་ཅིང༔ སོགས་ཀྱི་མཐར། བཛྲ་ས་མཱ་ཛཿས་སྤྱན་དྲངས། ཨགྷཾ་སོགས་
ཀྱིས་མཆོད། ཛཿཧཱུྃ་བྃ་ཧོཿ ས་གཉིས་སུ་མེད་པར་གྱུར། སླར་ཡང་ཐུགས་ཀའི་འོད་ཟེར་གྱིས་
དབང་གི་ལྷ་རིགས་ལྔ་འཁོར་བཅས་སྤྱན་དྲངས། ཨགྷཾ་སོགས་ཀྱིས་མཆོད། ཨོཾ་སརྦ་ཏ་ཐཱ་ག་ཏ་
ཨབྷི་ཥིཉྩ་ཏུ་མཾ༔ ཞེས་གསོལ་བ་བཏབ་པས། དེ་རྣམས་ཀྱིས་བུམ་པའི་བདུད་རྩིས་དབང་
བསྐུར། སྐུ་གང་། ཆུ་ལྷག་མ་སྤྱི་བོར་བརྟན་པ་ལས་མི་བསྐྱོད་པས་དབུ་བརྒྱན་པར་གྱུར།
དྲིལ་བུ་འཁྲོལ་ཞིང་། བདག་མེད་ལྟ་བའི་ཧེ་རུ་ཀས། བདག་འཛིན་རཱུ་ཏྲ་བསྒྲལ་བའི་ཚེ། །སྣམ་
ནས་ཁྲོ་བོའི་རྒྱལ་པོ་ཕྱུང་། །གདུལ་དཀའ་འདུལ་མཛད་ཉིད་ལ་འདུད། །བསྟོད་པར་འོས་
207

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
པ་ཐམས་ཅད་ལ། །སོགས་ཀྱིས་བསྟོད། བཟླས་དམིགས་ནི། འོད་ཟེར་ཕྱོགས་བཅུར་འཕྲོས་པ་ཡིས༔
སངས་རྒྱས་བྱང་སེམས་བླ་མ་དང༔ ཡི་དམ་ཌཱ་ཀྐི་ཆོས་སྐྱོང་གི༔ ཐུགས་རྗེ་ནུས་མཐུ་ཐམས་
ཅད་བསྡུས༔ གཟུངས་ཐག་ལ་འཁྲིལ་བུམ་ནང་སོང༔ བདུད་རྩིས་མེར་གྱི་གང་བར་གྱུར༔
ཞེས་བརྗོད་ཅིང་བསམ་ནས་བཟླས་པ་ཅི་ནུས་བྱ། མཐར་ཨོཾ་ཨཱཿཧཱུྃ་ཞེས་དུང་ཆོས་ཀྱི་ཆུ་མཆོད་ཡོན་དུ་ཕུལ་
བས་བུམ་ལྷ་འོད་དུ་ཞུ་ནས་བུམ་ཆུ་དང་རོ་གཅིག་ཏུ་འདྲེས་པར་བསམ་མོ། དེ་ནས་གཏོར་མ་འབུལ་
བ་ནི། རཾ་ཡཾ་ཁཾ་གིས་བསང་སྦྱངས། སྟོང་པའི་ངང་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་
དུ་གཏོར་མ་ཁ་དོག་དྲི་རོ་ནུས་པ་ཕུན་སུམ་ཚོགས་པ་ཟག་པ་མེད་པའི་བདུད་རྩིའི་རང་
བཞིན་དུ་གྱུར། ཨོཾ་ཨཱཿཧཱུྃ་གིས་བརླང། རང་གི་སྙིང་ག་ནས་འོད་ཟེར་འཕྲོས། ཁྲོ་བོའི་རྒྱལ་བོ་
དམེ་བ་བརྩེགས་པ་འཁོར་དང་བཅས་པ་གཏོར་མའི་མགྲོན་དུ་མདུན་གྱི་ནམ་མཁར་བཛྲ་
ས་མཱ་ཛཿ ལྗགས་རྡོ་རྗེའི་སྦུ་གུ་ཅན་གྱིས་གཏོར་མའི་བཅུད་དྲངས་ཏེ་གསོལ་བར་གྱུར། ཨོཾ་
བྷུ་རྐུང་མ་ཧཱ་པྲ་ན་ཡཿབྷི་ཀུ་བི་མ་ལེ་ཨུ་ཙུཥྨ་ཀྲོ་དྷ་རཱ་ཛ་ཨ་ཀཱ་རོ་སོགས་ཀྱི་མཐར། ཨི་དཾ་བ་ལིངྐ་
ལ་ཁ་ཁ་ཁཱ་ཧི་ཁཱ་ཧི༔ ཞེས་ལན་གསུམ་གྱིས་གཏོར་མ་ཕུལ། དྲིལ་བུ་འཁྲོལ་ཞིང་། མཆོད་སྦྱིན་གཏོར་མ་
འདི་བཞེས་ལ། སོགས་ནས། ཡིད་ལ་འདོད་པ་ཀུན་འགྲུབ་མཛོད། །
ཅེས་པའི་བར་གྱིས་ཕྲིན་ལས་བཅོལ་ལ། བཛྲ་རྨུ༔ ཞེས་གཏོར་མགྲོན་གཤེགས། དེ་ནས་ཁྲུས་ཀྱི་ཆོ་ག་ལ།
བཀྲུ་བྱབས་གཏོར་གླུད་བསྲུང་པ་སྟེ་རྣམ་པ་བཞི་ལས།དང་པོ་ནི། བསྒྲུབ་བྱ་མདུན་དུ་འཁོད་པའི་དྲུང་དུ་གླུད་ཀྱང་འདུ་བྱས་ལ༑
སྔོན་གྱི་བསོད་ནམས་ཟབ་མོའི་འཕེན་པས་མཐོ་རིས་ཀྱི་རྟེན་ཁྱད་པར་ཅན་ལ་སྤྱོད་པའང༌། མ་རིག་པ་མཚུངས་པར་ལྡན་པ་
དང༌། ཉོན་མོངས་པའི་ཉེ་བར་ལེན་པས་སྒྲིབ་ཀྱི་རྣམ་པ་ཤིན་ཏུ་ཐ་དད་པར་ཐར་ནས་ལེགས་པའི་ཡོན་ཏན་ཐམས་ཅད་ལ་
སྒྲིབ་པར་བྱེད་པ་དེ་དག་བསལ་བའི་ཐབས་ཚུལ་རྒྱ་ཆེ་ལ་གྲངས་མང་བ་རྣམས་ཀྱི་མཐར་ཐུག་པའང་ཧེ་བཛྲ་ལས། དུག་གི་
དུམ་བུ་གང་ཉིད་ཀྱིས། སྐྱེ་བོ་ཐམས་ཅད་འཆིང་བར་བྱེད། །དུག་གི་དེ་ཉིད་ཤེས་པ་ཉིད། །དུག་གིས་དུག་ནི་འབིགས་པར་
བྱེད། །ཅེས་པ་ལྟར་དྲི་མས་དྲི་མ་འཁྲུད་པའི་གཉེན་པོ་སྟོབས་ཀྱི་ལྷ་ཁྲོ་བོའི་རྒྱལ་པོ་དམེ་བ་བརྩེགས་པ་སྟེ། སྔོན་དཔལ་ཆེན་
པོས་རཱུ་ཏྲ་བཏུལ་བའི་ཚེ་བདུད་རྩི་འབྱུང་བ་ཞེས་བྱ་བའི་ཏིང་ངེ་འཛིན་ལ་སྙོམས་པར་ཞུགས་ནས་དབང་ཕྱུག་ཆེན་པོ་ལ་
}S

པོད་དང་པོ་ཆོག་སྒྲིག་གི་སྐོར།
སོགས་པ་བཅོམ་ལྡན་འདས་ཁྲོ་བོ་ཆེན་པོ་དེ་དག་གི་འོག་སྒོའི་སྣུམ་ཁུང་ལས་ཐོན་ཏེ་དྲི་ཆེན་ལ་སོགས་པ་མི་གཙང་བའི་
འདམ་དུ་ཆུད་པ་དག་པར་བྱ་བའི་ཕྱིར། ཁྲོ་བོ་སོ་སོའི་སྣམ་ཁུང་ནས་ཐོན་ཏེ་དྲི་ཆེན་ལ་སོགས་པ་མི་གཙང་བའི་འདམ་དུ་ཆུད་
པ་དག་པར་བྱ་བའི་ཕྱིར། ཁྲོ་བོ་སོ་སོས་སྣམ་ཁུང་ནས་ཁྲོ་བོ་ཨུ་ཙུཊ་ཀྲོ་དྷ་བྱུང་ནས་མི་གཙང་བའི་འདམ་ཀུན་འཐུང་སྟེ་དྲེགས་
པ་ཅན་དག་སླར་དྲན་པ་རྙེད་པར་བྱས་སོ། །དེའི་ཕྱིར་འདམ་ཁུང་ནས་ཐོན་པའི་སྟེང་དུ་འདམ་ཀུན་འཐུང་པས་དམེ་བ་
བརྩེགས་པ་ཞེས་བྱ་སྟེ་གཙང་བ་བརྒྱས་མ་དག་བ་དམེ་བ་བརྩེགས་ཀྱིས་འཇོམས་པ་ཡིན་ནོ། །དེ་ལྟ་བུ་རྒྱུད་དང་མན་ངག་ཇི་
སྙེད་ཅིག་ཡོད་པ་ལས་དེང་ཆེད་དུ་བྱ་བ་ནི་རང་གཞུང་ལས། བདག་འདྲ་པདྨ་འབྱུང་གནས་ངས༔ སླར་ཡང་ཟ་ཧོར་རྒྱལ་
ཁམས་ཀྱི༔ འགྲོ་བ་འདུལ་དུ་ཕྱིན་པའིཚེ༔ སྔགས་འཁོན་ལོག་ལྟས་དམ་ཉམས་པས༔ རླུང་ཕྱོགས་ཙམ་དུ་ཕྱིན་པས་ཀྱང༔
དུས་གསུམ་སངས་རྒྱས་ཐམས་ཅད་ཀྱི༔ དགོངས་པ་གཅིག་བསྡུས་བདག་ཉིད་ཀྱི༔ སྣ་ཚོགས་རྩལ་ཁའི་རྫུ་འཕྲུལ་འགྲིབ༔
ཟབ་གནད་འདི་དང་མི་ལྡན་ན༔ མེར་བསྲེགས་ཆུ་རུ་བསྒྱུར་མི་བཏུབ༔ དེ་ཕྱིར་སྙིང་ཁྲག་མཐར་ཐུག་འདི༔ སངས་རྒྱས་ལས་
ཀྱང་མི་དཀོན་རེ༔ ཞེས་དང༌། བཀླགས་ཆོག་དམ་གྲིབ་ཀུན་སེལ་འདི༔ རིགས་སྔགས་རྡོ་རྗེའི་གོ་ཆ་ཞེས༔ འཆི་བདག་
འཇོམས་པའི་དཔའ་བོ་ཡིན༔ བསྐལ་ངན་དུས་ཀྱི་ཐ་མ་ལ༔ རིག་པ་འཛིན་པའི་ཚེ་མཐུད་ཡིན༔ བོད་ཡུལ་གཏེར་ཆེན་བརྒྱ་རྩ་
བརྒྱད༔ གཏེར་ཕྲན་བྱེ་བ་སྦས་པའི་ནང༔ གྲིབ་སེལ་བསྲུང་ཐབས་མང་བསྟན་ཀྱང༔ འདི་དང་འདྲ་མིན་གཉིས་ལས་མེད༔
ཅེས་ཤིན་ཏུ་ཟབ་པའི་མཐར་ཐུག་ཏུ་གསུངས་པའི་ཆོ་ག་ཟབ་མོ་ལ་བརྟེན་ནས་བཀྲུ་བྱབས་བྱེད་པ་ཡིན་པས།
སློབ་དཔོན་ཁྲོ་བོའི་རྒྱལ་པོ་དམེ་བ་བརྩེགས་པར་བསྒོམས་ནས་དེའི་ཕྱག་གིས་
བུམ་ཆུས་བཀྲུས་པས་ཁྱེད་རང་གིས་ལུས་ངག་ཡིད་གསུམ་མི་གཙང་བའི་དྲི་མ་གློ་བུར་དུ་
གོས་པ་དང༌། བག་ལ་ཉལ་དུ་ཡོད་པ་རྣམས་བྱང་ཞིང་དག་པའི་མོས་པ་མཛོད། བཞི་བརྒྱ་
རྩ་བཞིའི་ནད་རྣམས་དང༔ འགལ་རྐྱེན་ཉི་ཁྲི་ཆིག་སྟོང་དང༔ ཡེ་འདྲོག་སུམ་བརྒྱ་དྲུག་ཅུ་
དང༔ བགེགས་རིགས་སྟོང་ཕྲག་བརྒྱད་ཅུ་དང༔ མི་མཐུན་བྱང་ཞིང་དག་གྱུར་ཅིག༔ ཨོཾ་ཨི་
ས་ཙ་ཊ་ཡ་སོགས་འདོད་གསོལ་དང་སྔགས་སྤེལ་ལན་བདུན་བརྗོད་ཅིང་བཀྲུ། གཉིས་པ་བྱབས་པ་ནི། རྡོ་རྗེ་དང་
བཅས་པའི་ཐལ་མོས་རྨ་བྱའི་མདོངས་བཟུང་ལ། འོད་གསལ་སྔགས་ཀྱི་ཐེག་པ་ནི་ཉོན་
མོངས་པས་འཆིང་བར་མི་ནུས་པ་རྨ་བྱས་དུག་ཟོས་པའི་རོ་ནུས་རྒྱན་དུ་སྨིན་པ་ལྟ་བུ་སྟེ།
こいり

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་
ད་ཟེར་གྱི་གསུང་འབུམ།
མཚོན་བྱ་རྟེན་ཅིང་འབྲེལ་བར་འབྱུང་བའི་མདོངས་ཀྱི་ཐིག་ལེའི་དབུས་ན་ཟླ་བའི་གདན་
ལ་ཧཱུྃ་ཡིག་མཐིང་ནག་ཨུ་ཙུཥྨའི་སྔགས་ཕྲེང་གིས་བསྐོར་བའི་འོད་ཟེར་གྱིས་ཁྱེད་ཅག་གི་
ལུས་ངག་ཡིད་གསུམ་ལ་གནས་པའི་ཉེས་སྐྱོན་ཐམས་ཅད་ཕྱག་དར་མཁས་པའི་བྱེད་ལས་
བཞིན་དུ་བྱབས་ནས་གྲིབ་གླུད་ལ་ཐིམ་པའི་མོས་པ་མཛོད། ཁྲོ་བོའི་རྒྱལ་པོ་དམེ་བ་
བརྩེགས་པའི་བྱིན་རླབས་ཀྱིས་བསྒྲུབ་བྱའི་ནད་གདོན་སྡིག་སྒྲིབ་ཉེས་ལྟུང་གྲིབ་འཁོན་
རྐྱེན་ངན་བར་གཅོད་མི་མཐུན་པའི་ཕྱོགས་ཐམས་ཅད་བྱང་ཞིང་དག་པར་གྱུར་ཅིག་ཤཱིནྟཾ་ཀུ་
རུ་སྭཱ་ཧཱ། ནད་ཀྱི་རིགས་སུ་གྱུར་པ། རླུང་དང་མཁྲིས་པ་དང༌། བད་ཀན་དང་། ལྡན་འདུས་
ལ་སོགས་པའི་ནད་རིགས་བཞི་བརྒྱ་རྩ་བཞི། ལྷ་ནད་མྱོས་པ། བདུད་ནད་འཐིབས་པ།
རྒྱལ་ནད་སྨྱོ་འབོག གཟའ་ནད་ལྐུགས་རེངས། བཙན་ནད་གཟེར་ཐབས། མ་མོའི་དལ་
ཡམས། ཀླུ་ནད་གདུག་པ། དམུ་ནད་རྨུགས་པ། རྒྱ་ནད་མིག་སེར། བལ་ནད་འབྲུམ་བུ་ལ་
སོགས་པ་རྐྱེན་དང་འགྲོགས་པའི་ནད་ཐམས་ཅད་གྲ་ཧ་ཤཱིནྟཾ་ཀུ་རུ་སྭཱ་ཧཱ། གདོན་གྱི་རིགས་
སུ་གྱུར་པ། ལྷའི་གདོན་དང་། ཀླུའི་གདོན་དང་། ལྷ་མ་ཡིན་གྱི་གདོན་དང་། དྲི་ཟའི་གདོན་
དང་། སྲིན་མོའི་གདོན་དང་། ཤ་ཟའི་གདོན་དང་། གྲིབ་གནོན་དང་། སྨྱོ་བརྗེད་ལ་སོགས་པ།
གདོན་ཆེན་པོ་བཅོ་བརྒྱད། བྱིས་པའི་གདོན་ཆེན་བཅོ་ལྔ། གདོན་ཕལ་པ་བཞི་ལ་སོགས་
པ་གདོན་གྱི་རིགས་སུ་གྱུར་པ་ཐམས་ཅད་དུཤཾ་ཤཱིནྟཾ་ཀུ་རུ་སྭཱ་ཧཱ། བགེགས་ཀྱི་རིགས་སུ་གྱུར་
པ་འབི་ན་ཡ་ཀས་གཙོ་བྱས་པའི་བགེགས་རིགས་སྟོང་ཕྲག་བརྒྱད་ཅུ། བདུད་རིགས་སུམ་
བརྒྱ་དྲུག་ཅུ། ལྷ་མ་སྲིན་སྡེ་བརྒྱད་གནོད་པ་ལ་སོགས་པ་སརྦ་བིགྷན་ཤཱིནྟཾ་ཀུ་རུ་སྭཱ་ཧཱ། སྡིག་
པའི་རིགས་སུ་གྱུར་པ་མི་དགེ་བ་བཅུ། མཚམས་མེད་པ་ལྔ། དེ་དག་ཉེ་བ་ལྔ། ལྕི་བ་བཞི།
ལོག་པ་བརྒྱད། ཁ་ན་མ་ཐོ་བའི་རིགས་སུ་གྱུར་པ་ཐམས་ཅད་སརྦ་པཱ་པཾ་ཤཱིནྟཾ་ཀུ་རུ་སྭཱ་ཧཱ།
སྒྲིབ་པའི་རིགས་སུ་གྱུར་པ། ལས་དང་ཉོན་མོངས་པ་དང་། བག་ལ་ཉལ་དང་། ཤེས་བྱའི་
སྒྲིབ་པ། ལྟ་བ་དམན་པའི་སྒྲིབ་པ། ཆོས་སྤང་བའི་སྒྲིབ་པ་ལ་སོགས་པ་མཐོ་རིས་དང་ཐར་
210

པོད་དང་པོ་ཆོག་སྒྲིག་གི་སྐོར།
མི་
པའི་གེགས་སུ་གྱུར་པ་ཐམས་ཅད་ཤཱིནྟཾ་ཀུ་རུ་སྭཱ་ཧཱ། ཉམས་ཆག་གི་རིགས་སུ་གྱུར་པ།
ནག་པོའི་མནའ་ཐོ། ཁྲེལ་དང་ངོ་ཚ་ཉམས་པ། ཉན་ཐོས་པ་ལ་སོ་སོ་ཐར་པ་རིགས་བདུན་
གྱི་སྡོམ་པ་ཉམས་པ་དང་། བྱང་ཆུབ་སེམས་དཔའི་བསླབ་བྱ། སྨོན་འཇུག་སྡོམ་པའི་ངོ་བོ། །
ཚུལ་ཁྲིམས་རྣམ་པ་གསུམ་ཉམས་པ་དང་། གསང་སྔགས་ཀྱི་དམ་ཚིག་འབུམ་སྡེ། རྩ་བ་སྐུ་
གསུང་ཐུགས་ཀྱི་དམ་ཚིག་ཉམས་པ་དང༌། བླ་མ་དང་དཀོན་མཆོག་གི་དཀོར་དང་། སྐུ་
གླུད་འབགས་པ་དང་། སྐུར་པ་བཏབ་པ་དང་། ལོག་པར་བལྟས་པ་དང་། ཆོས་མཛད་སྤྱི་
དང་མཆེད་ལྕམ་ལ་དགྲ་རུ་བལྟས་པ། རྩ་བའི་ཉོན་མོངས་པ་ལྔ། ཉེ་བའི་ཉོན་མོངས་པ་ཉི་ཤུ།
སེམས་དང་སེམས་བྱུང་གིས་ལས་བསགས་པ། དུག་ལྔ་རང་གར་ཤོར་བས་སེམས་ཅན་གྱི་
སྤྱོད་པ་རང་འཐད་དུ་གྱུར་ཅིང་མི་དགེའི་ལམ་དུ་ཚུད་པ་དང༌། སྡིག་ཅན་དང་། དམ་ཚིག་
ཉམས་པའི་མི་དང་འགྲོགས་ཤིང་སྤྱོད་ལམ་འདྲེས་པ་ལ་སོགས་པ་ཐམས་ཅད་ཞི་བར་གྱུར་
ཅིག དུསྨྲི་ཏེ་ཙི་ཏྟ་བྷྱ༔ ཀུ་ལ་ཨ་པ་ན་ཡེ་སྭཱ་ཧཱ། ག